b'\n_START_ARTICLE_\nRB Leipzig\n_START_PARAGRAPH_\nRasenBallsport Leipzig e.V. ali preprosto RB Leipzig je nem\xc5\xa1ki nogometni klub iz mesta Leipzig. Klub je bil ustanovljen 19. maja 2009 in trenutno igra v 1. Bundesligi._NEWLINE_V inavguralni sezoni 2009/10 je Leipzig dominiral v regionalni ligi in bil tako promoviran v severno regionalno ligo. V sezoni 2012/13 je bil Leipzig zmagovalec severnovzhodne lige in tako napredoval v 3. nem\xc5\xa1ko ligo (3. Bundesliga). V tej ligi je v sezoni 2013/14 kon\xc4\x8dal kot podprvak in bil tako promoviran v 2. nem\xc5\xa1ko ligo (2. Bundesliga). S tem je postal prvi klub, ki je po uveljavitvi 3. nem\xc5\xa1ke lige promoviral v 2. ligo \xc5\xbee po eni sezoni. 8. maja 2016 pa je po zmagi nad Karlsruher SC z 2-0 v zadnjem kolu napredoval v 1. Bundesligo. Z osvojitvijo 2. mesta v Bundesligi v sezoni 2016/17 pa se je klub prvi\xc4\x8d uvrstil v Ligo prvakov, kjer je v skupini s tur\xc5\xa1kim Be\xc5\x9fikta\xc5\x9fem, portugalskim Portom in mona\xc5\xa1kim Monacom osvojil 3. mesto [2 zmagi, 1 remi, 3 porazi] in se tako uvrstil v \xc5\xa1estnajstino finala Evropske lige._NEWLINE_Leipzigov doma\xc4\x8di stadion je Red Bull Arena, ki sprejme 44.345 gledalcev. Barvi dresov sta rde\xc4\x8da in bela. Nadimka nogometa\xc5\xa1ev sta Die Bullen (biki) in Die roten Bullen (rde\xc4\x8di biki).'